Elon Musk kan streame musik direkte til din hjerne

Der kommer flere afsløringer om Elon Musks ambitiøse Neuralink-projekt den 28. august. Det afslørede Musk på Twitter for et par uger siden. Neuralink er en brugerflade, der kobler hjerne og maskine sammen – og allerede for et år siden fortalte han, at teknologien allerede virker på aber og rotter.

Søndag blev han lidt mere konkret. Da computerforskeren Austin Howard på Twitter spurgte, om vi en dag vil kunne lytte til musik direkte gennem sådan en brugergrænseflade – altså streame lyde direkte ind i hjernen uden brug af hovedtelefoner – svarede Musk med et ”ja”.

Der findes allerede højteknologiske løsninger på markedet, der lover at streame musik ”direkte til hjernen”,  men de opnår effekten ved at sende vibrationer til kraniet – ikke ved at stimulere neuroner direkte inde i hjernen.

Vi ved stadig ikke helt præcist hvad Neuralink arbejder på. I juli sidste år præsenterede firmaet en enhed, der kobles til hjernen via små laserskårne huller i kraniet. Målet er på sigt at skabe enheder, der kan indopereres i mennesker med lammelser, så de kan betjene eksempelvis telefoner og computere. Men også at reparere ødelagte neurale forbindelser hos mennesker med hjerneforstyrreler, herunder Parkinsons.

Yes
— Elon Musk (@elonmusk) July 19, 2020

Det er altså ikke musik uden hovedtelefoner, der er målet. Musk sigter langt højere. Da en anden Twitter-bruger spurgte, om Neuralinks enheder vil kunne ”hjælpe med at stimulere frigivelsen af oxytocin, serotonin og andre kemikalier”, svarede Musk endnu engang med et ”ja”.

Det bliver interessant at høre, hvad Musk kan fortælle om Neuralink og deres projekter. Det skulle ifølge Musk ske den 28. august.

Elon Musk kan streame musik direkte til din hjerne