Elon Musk anklages for at fremme giftig arbejdskultur

Der er problemer hos Neuralink. På trods af medstifter Elon Musks insisteren på, at selskabets hjerne-computer-grænseflade vil blive klar til menneskelige forsøg senere i år, er mange eksperter ikke så sikre.

Nu har flere tidligere ansatte talt med mediet Fortune om, hvor dysfunktionel virksomheden er. Hvilket sår endnu mere tvivl om Musks ambitiøse mål.

Seks tidligere Neuralink-ansatte hævder, at medarbejderne er udsat for et intenst pres for at nå utroligt ambitiøse mål. Det har skabt en svingdør i ledelsen. En en stor del af det stiftende ledelsesteam har forladt Neuralink.

I maj 2021 annoncerede virksomhedens medstifter Max Hodak brat, at han havde forladt virksomheden – uden at give svar på hvorfor. Der var dog indikationer på, at han og Musk var raget uklar.

Medarbejderne siger yderligere, at Musk specifikt har fremmet en giftig og intens arbejdskultur og insisteret på urealistiske tidslinjer for alt for ambitiøse mål. De siger, at de ofte var bekymrede for at gøre grundlæggeren vred, hvis hans forventninger ikke blev opfyldt.

“Alle i hele det imperium er drevet af frygt,” beskriver en medarbejder Musks virksomheder til Fortune.

Mediet skriver, at spændinger af denne slags ikke atypiske for startups, der arbejder på forkant med en ny teknologi. Der har også været lignende historier om Musk fra medarbejdere hos SpaceX og Tesla. Men som de også skriver, så øger problemerne tvivlen om, hvorvidt Neuralink vil være i stand til at leve op til den hype, Musk har skabt.

Elon Musk anklages for at fremme giftig arbejdskultur