Neuralink hjernechip skal kurere blindhed

Elon Musks implantatfirma Neuralink har implanteret sin N1-hjernechip i sin anden patient. Det fortalte Musk under en meget lang episode af Lex Fridman-podcasten. Her bekræftede han også, at Neuralinks næste fokus vil være at “kurere” blindhed via hjerneimplantatet.

Virksomhedens overordnede mål er at forbinde hjerner til computere, for at hjælpe med at tackle komplekse neurologiske tilstande. Eksempelvis lammelser og altså blindhed.

Den første patient fik indopereret N1-chippen i slutningen af januar måned. Ligesom denne person lider patient nummer to af rygmarvsskader, der har gjort dem lamme.

Udfordringen er angiveligt få implantatets 1.042 elektroder til at fungere sammen med patienten. Og ifølge Musk er der betydelig fremgang i forhold til den første patient.

– Jeg ønsker ikke at jinxe det, men det ser ud til at være gået ekstremt godt med det andet implantat. Der er meget signal, mange elektroder. Det fungerer meget godt, siger Musk i podcasten.

Op mod 400, eller mindre end halvdelen, af ​​implantatets 1.042 elektroder, er operationelle i den anden patients hjerne efter operationen. På den første patient er det kun 10-15 procent af elektroderne, der er operationelle.

På trods af dette er patienten alligevel i stand til at styre en computermus og “slå sine venner i videospil ved kun at bruge tankerne”.

Implantatet er på størrelse med en amerikansk quater og indeholder et genopladeligt lithium-ion-batteri. I fremtiden håber Musk, at Neuralink også vil være i stand til at behandle andre sygdomme som skizofreni og epilepsi. Men først er fokus altså at få blinde til at “se”.

Læs mere: Se abe spille Pong med tankens kraft.

Neuralink hjernechip skal kurere blindhed